Imtella' Ottubru 3, 2021 Tmien persuni tilfu ħajjithom wara li l-ajruplan żgħir li kienu fih iġġarraf f'binja vojta li għadha qed tinbena fil-belt Taljana ta' Milan. L-ajruplan telaq mill-ajruport ta' Linate fi triqtu lejn il-gżira ta' Sardinja meta ġġarraf wara ftit minuti. Xhieda tal-inċident semgħu splużjoni kbira hekk kif l-ajruplan baqa' dieħel fl-uffiċini li jinsabu fuq żewġ sulari. Rapporti fil-mezzi tax-xandir qalu li l-passiġġieri kienu kollha Franċiżi imma s'issa dan għadu ma ġiex konfermat mill-awtoritajiet. Numru ta' karozzi ipparkjati fil-parkeġġ li hemm ħdejn l-istazzjon tal-metro ta' San Donato Milanese nqerdu bin-nirien.